Vi er en familie på 5 som havde et par dage i Athen inden rejsen gik videre mod Klykaderne. Vi var superglade for opholdet hos Yannis. En rigtig dejlig lejlighed med 5 gode senge. Lejligheden ligger i et roligt kvarter og tæt på Akropolis. Yannis tilbød at hente os i lufthavnen, men da vi er 5 personer kunne det ikke rigtigt lade sig gøre i 1 bil, men Yannis tilbød at kunne stille med 2 biler. Super, men vi valgte at tage Metroen, da den næsten kørte til døren (og var meget billigere). Yannis tog imod os i lejligheden og fortalte lidt om mulighederne i nærheden. I køleskabet var der dejlig kold vand og juice - en lille ting, men dejligt når der var +35 grader. Alt i alt et anbefalelsesværdigt ophold